gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4220, del 03-04-2002 (2002/3188)

Informació pública del projecte de modificació número 1 del pla especial director d'usos i infraestructures de la Ciutat de la Llum d'Alacant.
----------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3188


Data del document
:   26-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * pla d'urbanisme

Informació pública del projecte de modificació número 1 del pla especial director d'usos i infraestructures de la Ciutat de la Llum d'Alacant. [2002/F3188]
  
El conseller d'Obres Públiques, Urbanisme i Transports, amb data 22 de març de 2002, ha resolt:
  
«1. Sotmetre a informació pública el projecte de modificació puntual número 1 del pla especial director d'usos i infraestructures de la Ciutat de la Llum, d'Alacant, l'objecte del qual consisteix en:
  
1r. Modificació del traçat del vial H-4.
  
2n. Creació de dues noves zones de protecció paleontològica i homogeneïtzació de les nomenclatures que fan referència a la protecció que dispensa la Llei de Patrimoni Cultural Valencià.
  
3r. Disminució de la superfície i uns altres canvis en l'Àrea d'Equipament Metropolità NNE (fitxa normativa núm. 3).
  
4t. Eliminació de l'eix V-4 i de la rotonda 11, i, en conseqüència, creació d'un nou accés de vianants i ciclista a la zona de protecció paisatgística.
  
5é. Canvis que afecten l'àrea recreativa NNL (fitxa normativa núm. 1) i creació d'una àrea NNS (fitxa normativa núm. 7).
  
El període d'informació pública serà de 20 dies hàbils, durant el qual es podran presentar al·legacions i suggeriments davant d'aquesta Conselleria d'Obres Públiques, Urbanisme i Transports (av. de Blasco Ibáñez, 50, de València) o als serveis territorials d'Urbanisme d'aquesta conselleria a Alacant (c/ Reis Catòlics, 39, d'Alacant), on es trobarà depositat el projecte degudament diligenciat, com també a l'Ajuntament d'Alacant, per a la seua consulta pública.
  
2. Sol·licitar el dictamen sobre el projecte sotmés a informació pública a l'Ajuntament d'Alacant.
  
3. Així mateix, sol·licitar l'informe a les administracions sectorials que pogueren veure's afectades per la modificació.
  
4. Publicar aquesta resolució en el Diari Oficial de la Generalitat Valenciana, així com una ressenya d'aquesta en un diari no oficial d'àmplia difusió en el municipi d'Alacant.»
  
Cosa que es fa pública per a coneixement general i en compliment del que preveuen els articles 38 i 43 de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4323, del 28-08-2002 (2002/9033)

Informació pública del projecte de pavimentació de la plaça dels Furs i del carrer de Serrans.
----------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9033


Organisme emissor
:   Ajuntament de València

Tipus de document
:   Anunci

Informació pública del projecte de pavimentació de la plaça dels Furs i del carrer de Serrans. [2002/F9033]
  
La Comissió de Govern, en la sessió del dia 21 de juny de 2002, va acordar:
  
«Vista la moció del regidor delegat de l'Àrea d'Urbanisme, els informes del Servici d'Obres d'Infraestructura, de l'Oficina de Supervisió de Projectes, d'Intervenció de Fons, i havent-se aportat l'informe justificatiu de l'encàrrec a la contracta global, així com l'informe del Servici de Contractació, s'acorda:
  
1r. Aprovar el projecte de pavimentació de la plaça dels Furs i el carrer de Serrans, i encarregar la seua execució a Dragados Obras y Proyectos, SA, codi d'identificació fiscal A-82334715, titular de la contracta global d'obres d'urbanització, per la quantitat de 705.391,82 euros, IVA inclòs.
  
2n. La despesa s'abonarà amb càrrec a la partida GA340 4323 61115, ítem: 2002/061700, tot això segons la proposta 2002/04282.
  
3r. Condicionar l'execució del projecte a allò que acorde la corporació sobre la imposició o no de contribucions especials.
  
4t. Publicar el projecte esmentat en el Diari Oficial de la Generalitat Valenciana, de conformitat amb el que s'establix en els articles 34, 53 i 59 de la Llei Reguladora de l'Activitat Urbanística de la Generalitat Valenciana.»
  
Contra l'acord transcrit, que posa fi a la via administrativa, els interessats podran interposar un recurs potestatiu de reposició davant del mateix òrgan que va dictar l'acte, en el termini d'un mes, comptat a partir del dia següent al de la publicació; o bé podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del següent al de la publicació, tot això de conformitat amb els articles 109, 107 i 117 de la Llei 30/1992, segons la redacció que en fa la Llei 4/1999, i els articles 1, 10 i 46.1 de la Llei de la Jurisdicció Contenciosa Administrativa. Sense perjuí que puga exercir qualsevol altre recurs que estime procedent.
  
Cosa que comunique als efectes oportuns.
Diari Oficial de la Generalitat Valenciana


Sumari del DOGV 4281, del 28-06-2002 (2002/7026)

Correcció d'errades de la informació pública sobre l'aprovació inicial del pla especial per a la qualificació com a ús dotacional d'infraestructures elèctriques als terrenys ubicats a la partida de Monte de Torcas.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7026


Organisme emissor
:   Ajuntament de Segorbe

Tipus de document
:   Anunci

Correcció d'errades de la informació pública sobre l'aprovació inicial del pla especial per a la qualificació com a ús dotacional d'infraestructures elèctriques als terrenys ubicats a la partida de Monte de Torcas. [2002/Q7026]
  
Una vegada examinat l'anunci publicat en el Diari Oficial de la Generalitat Valenciana de data 7 de juny de 2002, mitjançant el qual se sotmet a informació pública l'acord adoptat pel Ple de l'Ajuntament en la sessió del dia 7 de maig de 2002, pel qual s'aprova inicialment el pla especial per a la qualificació com a ús dotacional d'infraestructures elèctriques als terrenys ubicats a la partida de Monte de Torcas.
  
Atés que s'ha detectat una errada material o de fet, se'n procedix a la correcció, cosa per la qual on diu: «qualificació com a ús dotacional infraestructures hidràuliques», ha de dir: «qualificació com a ús dotacional infraestructures elèctriques».
Diari Oficial de la Generalitat Valenciana


Sumari del DOGV 4259, del 29-05-2002 (2002/5397)

CORRECCIÓ d'errades del Decret 5/2002, de 8 de gener, del Govern Valencià, pel qual es regula el procediment per a la concessió pels ajuntaments de les llicències per a la celebració d'espectacles o activitats recreatives en instal·lacions eventuals, portàtils o desmuntables.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2002/01/08/5/corrigendum/89292623/dof/vci/html**

### Dades del document

Número de DOGV
:   4259

Data del DOGV
:   29-05-2002

Secció del DOGV
:   I. DISPOSICIONS GENERALS

Número del document
:   2002/5397


Data del document
:   29-05-2002

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * espectacles
    * impacte ambiental
    * legislació
    * administració local
    * procediment administratiu
    * oci
    * reglamentació comercial
    * llicència comercial

CORRECCIÓ d'errades del Decret 5/2002, de 8 de gener, del Govern Valencià, pel qual es regula el procediment per a la concessió pels ajuntaments de les llicències per a la celebració d'espectacles o activitats recreatives en instal·lacions eventuals, portàtils o desmuntables. [2002/X5397]
  
En el Diari Oficial de la Generalitat Valenciana número 4.167, de 14 de gener de 2002, es va publicar el Decret 5/2002, de 8 de gener, del Govern Valencià, pel qual es regula el procediment per a la concessió pels ajuntaments de les llicències per a la celebració d'espectacles o activitats recreatives en instal·lacions eventuals, portàtils o desmuntables.
  
En el text del decret s'ha advertit una errada material que s'assenyala a continuació, i se'n procedix a la rectificació.


Còpia Permalink ELI
Diari Oficial de la Generalitat Valenciana


Sumari del DOGV 4218, del 27-03-2002 (2002/2395)

RESOLUCIÓ de 21 de febrer de 2002, de la Universitat Miguel Hernández d'Elx, per la qual nomena el senyor Luis Miguel Gutiérrez Pérez professor titular d'universitat de l'àrea de coneixement Bioquímica i Biologia Molecular, adscrita al Departament de Bioquímica i Biologia Molecular, en virtut de concurs oposició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/2395


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 21 de febrer de 2002, de la Universitat Miguel Hernández d'Elx, per la qual nomena el senyor Luis Miguel Gutiérrez Pérez professor titular d'universitat de l'àrea de coneixement Bioquímica i Biologia Molecular, adscrita al Departament de Bioquímica i Biologia Molecular, en virtut de concurs oposició. [2002/A2395]
  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'universitat convocada per Resolució de 3 de juliol del 2001 (BOE de 27.07.2001), i presentada per l'interessat la documentació a què fa referència el punt nové de la convocatòria, este Rectorat, en ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (BOE d'1 de setembre), i la resta de disposicions concordants, resol:
  
Nomenar el senyor Luis Miguel Gutiérrez Pérez, amb document nacional d'identitat número 74267877, professor titular d'universitat de la Universitat Miguel Hernandez d'Elx, de l'Àrea de coneixement Bioquímica i Biologia Molecular, adscrita al Departament de Bioquímica i Biologia Molecular, en virtut de concurs oposició.
  
Elx, 21 de febrer de 2002.- El vicerector de Professorat, per delegació 256/2000 d'11 abril de 2000: José F. González Carbonell.
Diari Oficial de la Generalitat Valenciana


Sumari del DOGV 4343, del 25-09-2002 (2002/9805)

Informació pública del concurs oposició lliure per a la provisió en propietat de vuit places d'auxiliar administratiu d'administració general.
----------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9805


Data del document
:   09-09-2002

Organisme emissor
:   Ajuntament d'Orihuela

Tipus de document
:   Anunci

Anàlisi jurídica

 Descriptors 

:   * Orihuela
    * concurs administratiu
    * professió administrativa
    * administració local

Informació pública del concurs oposició lliure per a la provisió en propietat de vuit places d'auxiliar administratiu d'administració general. [2002/M9805]
  
En el Butlletí Oficial de la Província d'Alacant número 181, de 8 d'agost de 2002, apareixen publicades les bases completes del concurs oposició lliure convocat per a la provisió en propietat de vuit places d'auxiliar administratiu d'administració general, vacants en la plantilla de funcionaris d'este Ajuntament, i incloses en l'oferta d'ocupació pública per a l'exercici de 2001, enquadrades en el grup D de l'escala d'administració general, subescala auxiliar.
  
El termini de presentació d'instàncies serà de 20 dies naturals comptats a partir del següent al de la publicació de l'extracte en el Boletín Oficial del Estado.
  
Els altres anuncis relacionats amb esta convocatòria es publicaran en el Butlletí Oficial de la Província d'Alacant.
Diari Oficial de la Generalitat Valenciana


Sumari del DOGV 4315, del 16-08-2002 (2002/8067)

Informació pública del Projecte bàsic d'abastiment d'aigua potable al Camp de Morvedre. Fase IV: l'Almardà. Sagunt (València).
------------------------------------------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8067


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Informació pública del Projecte bàsic d'abastiment d'aigua potable al Camp de Morvedre. Fase IV: l'Almardà. Sagunt (València). [2002/X8067]
  
En el marc de les relacions establides per l'Ordre de data 9 de novembre de 1999 (DOGV núm. 3633, de 25.11.1999), entre la Conselleria d'Obres Públiques, Urbanisme i Transports i l'Entitat Pública de Sanejament d'Aigües Residuals de la Comunitat Valenciana, per a la realització d'obres d'infraestructures d'abastiment d'aigua, la Direcció General d'Obres Públiques de l'esmentada Conselleria ha aprovat tècnicament el Projecte de referència; i com a conseqüència, prèviament a la seua aprovació definitiva es disposa l'obertura d'un període d'informació pública.
  
Objecte: consultar el Projecte esmentat, a fi de poder formular-hi al·legacions, a l'empara de les normes reguladores tant del procediment administratiu comú, com del domini públic i de l'Impacte Ambiental, als efectes de:
  
- Afectació de béns i drets públics i privats que puguen representar les obres.
  
- Afectació de les obres al domini públic.
  
- Avaluació de l'Impacte Ambiental.
  
Termini: trenta dies hàbils des de l'endemà de la publicació d'aquest anunci en el BOE.
  
Informació: \* Entitat Pública de Sanejament d'Aigües Residuals de la Comunitat Valenciana, c/ Alvaro de Bazán, núm. 10'entresòl, 46875 València.
  
\* Ajuntament de Sagunt, plaça de l'Autonomia núm. 2, 46085 Sagunt (València).
Diari Oficial de la Generalitat Valenciana


Sumari del DOGV 4303, del 30-07-2002 (2002/7611)

Rotlle d'apel·lació número 827/2001. Cèdula de notificació.
-----------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/7611


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 827/2001. Cèdula de notificació. [2002/Q7611]
  
La Secció Sisena de l'Audiència Provincial de València ha dictat, en el rotlle d'apel·lació número 827/2001, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 271
  
President: Vicente Ortega Llorca
  
Magistrats:
  
· Alberto Jarabo Calatayud
  
· María Mestre Ramos
  
València, 6 de maig de 2002
  
La Secció Sisena de l'Audiència Provincial, integrada pels magistrats indicats al marge, ha vist el rotlle d'apel·lació 827/2001, que prové del Jutjat de Primera Instància número 2 de Requena, actuacions de juí verbal, sobre reclamació de quantitat. La resolució apel·lada és la sentència dictada en les actuacions esmentades el dia 12 de juny de 2001.
  
Han sigut parts en l'apel·lació, com a apel·lant, l'entitat asseguradora Plus Ultra, assistit per la lletrada Elisa María Tur Gómez i representat pel procurador Antonio Erans Albert, i, com a apel·lats, el demandant Juan Salvador Martínez Abad, assistit pel lletrat Antonio Carlos Salvador Alcober i representats pel procurador Enrique Alcañiz García, i, els demandats apel·lats, Agrovert, SA, i el senyor Joaquín Zapata Gómez, assistits, també, per la lletrada Elisa María Tur Gómez i representats pel procurador Antonio Erans Albert.
  
Ha sigut ponent el senyor Alberto Jarabo Calatayud. La deliberació i la decisió es van fer el 2 de maig de 2002.
  
Decisió
  
Primera
  
Que estimem el recurs d'apel·lació interposat pel procurador, el senyor Erans, en nom i representació de Plus Ultra, de 12 de juny de 2001, la qual revoquem, i en lloc seu en dictem una altra per la qual la quantitat objecte de la condemna, 509.800 pessetes, solament generarà els interessos legals ordinaris, i no a tipus agreujat, des de la data d'interpel·lació judicial, 7 d'abril de 1998; les costes de la instància d'este incident s'imposaran a cada part les pròpies i les comunes a mitges.
  
Segon
  
Que no es formula expressa condemna en les costes d'esta alçada.
  
I, quan pertoque, amb un certificat literal d'esta mateixa resolució i l'ofici oportú, retorneu les actuacions originals al jutjat d'instància.
  
Esta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació».
  
I per a la publicació en el Diari Oficial de la Generalitat Valenciana, a fi de notificar a la part incompareguda, Agrovert i el senyor Joaquín Zapata Gómez.
Diari Oficial de la Generalitat Valenciana


Sumari del DOGV 4210, del 14-03-2002 (2002/2198)

Informació pública del dipòsit de l'acta de constitució i els estatuts de l'organització empresarial denominada Associació de Dones Empresàries de la Comunitat Valenciana (ADECOVA).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2198


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del dipòsit de l'acta de constitució i els estatuts de l'organització empresarial denominada Associació de Dones Empresàries de la Comunitat Valenciana (ADECOVA). [2002/A2198]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en aquesta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització empresarial denominada Associació de Dones Empresàries de la Comunitat Valenciana (ADECOVA), l'àmbit territorial de la qual se circumscriu a la Comunitat Valenciana i el professional comprén totes les dones empresàries que complisquen el que estableixen els estatuts socials, que voluntàriament sol·liciten la seua afiliació. Els firmants de l'acta de constitució són les senyores Isabel Vergara Felipe, Mª Jesús Sanz Oviedo i altra.
Diari Oficial de la Generalitat Valenciana


Sumari del DOGV 4258, del 28-05-2002 (2002/5640)

Concurs número 11/2002. Servici de neteja de centres docents.
-------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/5640


Data del document
:   23-05-2002

Organisme emissor
:   Conselleria de Cultura i Educació

Tipus de document
:   Concurs

Anàlisi jurídica

 Descriptors 

:   * contracte de serveis

Concurs número 11/2002. Servici de neteja de centres docents. [2002/M5640]
  
1. Entitat adjudicadora
  
Conselleria de Cultura i Educació.
  
Dependència que tramita: Direcció General de Centres Docents.
  
Expedient: 11/2002.
  
2. Objecte del contracte
  
Servici de neteja de centres docents (CPV 74760000-4). Lot únic. Lloc d'execució: en cada u dels centres docents. Termini d'execució: de l'1 de setembre de 2002 al 31 d'agost de 2003.
  
3. Tramitació: ordinària. Procediment: obert. Forma: concurs.
  
4. Pressupost total de licitació: 249.475,60 euros.
  
5. Garantia provisional
  
No s'exigix.
  
6. Obtenció de documentació
  
Conselleria de Cultura i Educació, Direcció General de Centres Docents (escala 3, 2n. pis, porta C, despatx de contractació), avinguda de Campanar, 32, 46278 València. Informació: telèfon 13 190 83 65.
  
7. Requisits específics del contractista
  
Classificació en el grup U, subgrup 1, categoria B (equivalent al grup III, subgrup 6, categoria B mentres mantinga la seua vigència).
  
8. Presentació d'ofertes
  
En un termini que conclourà el dia 14 de juny de 2002. Documentació que cal presentar: l'exigida en el plec de clàusules administratives particulars. Lloc de presentació: el registre de la referida Conselleria de Cultura i Educació. Termini durant el qual el licitador estarà obligat a mantindre la seua oferta: tres mesos des de l'obertura de les proposicions.
  
9. Obertura de les ofertes
  
A la sala d'actes de l'esmentada Conselleria de Cultura i Educació, a les 12.00 hores del dia 4 de juliol de 2002.
  
10. Despeses dels anuncis
  
Seran a càrrec de l'adjudicatari o adjudicataris.
Diari Oficial de la Generalitat Valenciana


Sumari del DOGV 4336, del 16-09-2002 (2002/9678)

Informació pública del projecte d'urbanització de la unitat d'actuació número 3 del Pla General Municipal d'Ordenació Urbana de Benidorm.
-----------------------------------------------------------------------------------------------------------------------------------------

### Dades del document

Número de DOGV
:   4336

Data del DOGV
:   16-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9678


Organisme emissor
:   Ajuntament de Benidorm

Tipus de document
:   Anunci

Informació pública del projecte d'urbanització de la unitat d'actuació número 3 del Pla General Municipal d'Ordenació Urbana de Benidorm. [2002/A9678]
  
Fernando Pascual Alemany, en representació de la mercantil Valencia Paraíso, SL, ha presentat el projecte d'urbanització corresponent al programa d'actuació integrada de la unitat d'actuació número 3 del Pla General Municipal d'Ordenació Urbana de Benidorm, i de conformitat amb el que disposen els articles 46 i 53 de la Llei de 15 de novembre, de la Generalitat Valenciana, Reguladora de l'Activitat Urbanística, se sotmet l'esmentat document a informació pública durant el termini de 20 dies comptadors des de l'endemà de la seua publicació en el Diari Oficial de la Generalitat Valenciana, durant els quals podrà examinar-se la documentació completa del dit projecte i formular les al·legacions o observacions que s'hi estimen convenients.